Почина жената, самозапалила се заради бедност – Новини Разград
На 16 февруари в УМБАЛСМ „Н. И. Пирогов“ в следствие на изгаряния е издъхнала 51-годишна жена от с. Камен, община Стражица, съобщиха от полицията.
Два дни по-рано Славка направила клада от стари дрехи в двора на дома си и драснала клечката. После влязла в пламъците, за да сложи край на живота си. Близки и съседи забелязали живата факла и се притекли на помощ. Те успели да я изгасят с одеяла и се обадили на тел.112.
Жената била откарана с линейка във великотърновската болница и в последствие била транспортирана в столицата, но е издъхнала от тежките наранявания. По време на драмата мъжът й не бил в къщи, но тя му казала, че ще се запали, защото нямала пари за осигуровки и лекарства.
И преди Славка била опитвала да сложи край на живота си заради мизерията и липсата на работа. По случая в РУ – Стражица се води досъдебно производство.
Предишна Предишна публикация: Четворното убийство е извършено с брадва
Следваща Следваща публикация: Куриозен скандал в „Орел“, възрастен мъж замерил две жени с камъни